6. 2. 89 De Europæiske Fællesskabers Tidende Nr. C 30/1 
II 
(Forberedende retsakter) 
KOMMISSIONEN 
Forslag til Rådets afgørelse om indgåelse af aftalen mellem Det Europæiske Økonomiske 
Fællesskab, Finland, Norge, Schweiz, Sverige og Jugoslavien om international kombineret 
godstransport jernbane/landevej (ATC) 
KOM(88) 247 endelig udg. 
(Forelagt af Kommissionen den 16. maj 1988) 
(89/C 30/01) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Aftalen mellem Det Europæiske Økonomiske Fællesskab, 
Finland, Norge, Schweiz, Sverige og Jugoslavien om 
international kombineret godstransport jernbane/landevej 
(ATC), der blev undertegnet den ..., udgør et første skridt 
med henblik på at lette og fremme den kombinerede 
godstransport jernbane/landevej i Europa; følgelig bør ATC-aftalen godkendes af Det Europæiske 
Økonomiske Fællesskab — 
TRUFFET FØLGENDE AFGØRELSE: 
Artikel 1 
Aftalen mellem Det Europæiske Økonomiske Fællesskab, 
Finland, Norge, Schweiz, Sverige og Jugoslavien om 
international kombineret godstransport jernbane/landevej 
(ATC) godkendes hermed af Fællesskabet. 
Aftalens og slutaktens tekst er bilagt denne afgørelse. 
Artikel 2 
Formanden for Rådet deponerer de i aftalens artikel 11 
omhandlede instrumenter. 
Nr. C 30/2 De Europæiske Fællesskabers Tidende 6. 2. 89 
AFTALE 
om international kombineret godstransport jernbane/landevej (ATC) 
RÅDET FOR DE EUROPÆISKE FÆLLESSKABER, 
REGERINGEN FOR REPUBLIKKEN FINLAND, 
REGERINGEN FOR KONGERIGET NORGE, 
REGERINGEN FOR KONGERIGET SVERIGE, 
DET SCHWEIZISKE FORBUNDSRÅD OG 
NATIONALFORSAMLINGENS FØDERALE EKSEKUTIVRÅD I DEN SOCIALISTISKE FØDERATIVE 
REPUBLIK JUGOSLAVIEN, 
SOM ØNSKER at fremme udviklingen af international transport jernbane/landevej og navnlig lette 
tilrettelæggelsen og udførelsen heraf, 
SOM TAGER I BETRAGTNING, at brugen af kombineret transport jernbane/landevej i forbindelse med 
international godstransport ad landevej over lange strækninger er en rationel form for afvikling af trafikken, 
især når det drejer sig om transit; at den kombinerer de med landevejs- og jernbanetransport forbundne fordele; 
at den aflaster landevejstrafikken, hvorved sikkerheden på landevejene øges, og sideløbende hermed er denne 
form for transport befordrende for miljøbevarende bestræbelser og energibesparelser, 
SOM TAGER I BETRAGTNING, at et af hovedformålene med den kombinerede transport er at muliggøre en 
optimal udnyttelse af jernbanestrækningen, idet der dog tages hensyn til de særlige forhold, der kendetegner 
hver enkelt kombineret transportforbindelse, 
SOM TAGER I BETRAGTNING, at det er vigtigt at tilskynde til øget anvendelse af og lette den kombinerede 
transport jernbane/landevej, og at en af mulighederne for at fremme denne og gøre den mere attraktiv er at 
fjerne så mange restriktioner som muligt, 
SOM TAGER I BETRAGTNING, at det er nødvendigt at supplere de foranstaltninger, der allerede er truffet af 
de forskellige kontraherende parter, såvel på nationalt som på internationalt plan, med en multilateral aftale om 
de bestemmelser, der skal finde anvendelse i forbindelse med den indledende og afsluttende transport ad 
landevej, 
SOM TAGER I BETRAGTNING, at visse administrative opgaver i forbindelse med aftalen bør pålægges Den 
Europæiske Transportministerkonference (CEMT), 
HAR VEDTAGET AT FASTSÆTTE ENSARTEDE REGLER FOR INTERNATIONAL KOMBINERET 
GODSTRANSPORT JERNBANE/LANDEVEJ 
og har med henblik herpå som befuldmægtigede udpeget: 
RÅDET FOR DE EUROPÆISKE FÆLLESSKABER, 
REGERINGEN FOR REPUBLIKKEN FINLAND, 
REGERINGEN FOR KONGERIGET NORGE, 
REGERINGEN FOR KONGERIGET SVERIGE, 
DET SCHWEIZISKE FORBUNDSRÅD OG 
NATIONALFORSAMLINGENS FØDERALE EKSEKUTIVRÅD I DEN SOCIALISTISKE FØDERATIVE 
REPUBLIK JUGOSLAVIEN, 
SOM, efter at have udvekslet deres fuldmagter og fundet dem i god og behørig form, 
ER BLEVET ENIGE OM FØLGENDE BESTEMMELSER: 
AFDELING I 
Anvendelsesområde og definitioner 
Artikel 1 
1. Denne aftale finder anvendelse på: 
a) international kombineret godstransport jernbane/ 
landevej, der udføres med køretøjer registreret på en 
kontraherende parts område enten mellem to kontraherende parters områder og i 
givet fald under en sådan transport i transit såvel 
gennem én eller flere kontraherende parters områ-
de(r) som gennem én eller flere ikke-kontraherende 
parters område(r), 
eller med afgangssted eller bestemmelsessted på en 
kontraherende parts område i forbindelse med 
transport i transit gennem én eller flere andre 
kontraherende parters område(r); 
6. 2. 89 De Europæiske Fællesskabers Tidende Nr. C 30/3 
b) de under litra a) nævnte køretøjers tomkørsel i direkte 
forbindelse med disse transporter. 
2. Ved »en kontraherende parts område« forstås i 
henhold til denne aftale, for så vidt angår Det Europæiske 
Økonomiske Fællesskab, de områder, hvor Traktaten om 
oprettelse af dette Fællesskab finder anvendelse og dette på 
de i nævnte Traktat fastsatte betingelser. 
Artikel 2 
1. I denne aftale forstås ved 
a) »kombineret transport jernbane/landevej«: godstrans­
port udført af vejkøretøjer eller ved hjælp af lasteenhe­
der, der transporteres med jernbane på en del af 
strækningen, idet vejtransporten er begrænset til den 
indledende og afsluttende strækning; 
ved udtrykket »vejkøretøjer« forstås — ud over 
lastvogne og trækkende køretøjer — også påhængsvog­
ne, sættevogne og lasteenheder såsom veksellad og 
containere, sidstnævnte på 20 fod og derover; i tilfælde 
af, at påhængsvogne, sættevogne eller andre lasteenhe­
der ikke formelt er registreringspligtige, er de på en 
kontraherende parts område etablerede virksomheders 
tilhørsforhold hertil eller besiddelse heraf at betragte 
som en sådan registrering; 
b) »veksellad« : den del af et motorkøretøj til transport ad 
landevej, der er bestemt til at modtage ladningen, og 
som kan frigøres fra køretøjet og atter anbringes på 
dette; 
c) »indledende og afsluttende strækning ad landevej«: de 
vejstrækninger, der tilbagelægges inden eller efter 
jernbanetransporten, mellem de nærmeste egnede 
banegårde og godsets pålæsnings- eller udlosningssted; 
d) »nærmeste egnede banegård«: enhver banegård til ind-
eller udladning af vejkøretøjer til kombineret transport 
jernbane/landevej, der ligger nærmest ved godsets 
pålæsnings- eller udlosningssted, og som er forsynet 
med de nødvendige tekniske faciliteter med henblik på 
omladning af de nævnte køretøjer; 
e) »international strækning ad landevej«: enhver indle­
dende eller afsluttende vejstrækning, der indebærer 
grænsepassage; 
f) »national strækning ad landevej«: enhver indledende 
eller afsluttende strækning, der ikke indebærer nogen 
grænsepassage; 
g) »trækning ad landevej«: enhver transport af en 
påhængsvogn eller en sættevogn, der udføres af et 
trækkende køretøj eller en lastvogn på en indledende 
eller afsluttende vejstrækning. 
2. Transport, hvor jernbanen især anvendes for at 
overvinde naturlige forhindringer, betragtes i denne aftale 
ikke som kombineret transport jernbane/landevej. 3. Hvis en kombineret transport jernbane/landevej inden 
for rammerne af denne aftale også indebærer transport ad 
søvejen, er strækningen til søs at ligestille med en 
jernbanestrækning. 
AFDELING II 
Liberaliseringsforanstaltninger 
Artikel 3 
1. De kontraherende parter fritager ved denne aftales 
ikrafttræden den i artikel 1 omhandlede kombinerede 
internationale transport jernbane/landevej for enhver 
kontingent- eller tilladelsesordning, for så vidt angår de 
indledende og afsluttende strækninger ad landevej, som 
nærmere defineret i artikel 2, stk. 1, litra c), jf. dog de 
nærmere bestemmelser i protokollerne, der er knyttet som 
bilag til denne aftale, og som udgør en integrerende del 
heraf, samt de nedenfor i stk. 2 indeholdte betingelser. 
2. Bestemmelserne i stk. 1 finder anvendelse under 
følgende betingelser: 
a) Hvis det trækkende køretøj eller lastvognen trans­
porteres med tog, enten alene eller samtidig med 
påhængsvogn eller sættevogn, finder den i stk. 1 
omhandlede fritagelse anvendelse på den indledende 
og/eller afsluttende nationale eller internationale 
strækning ad landevej, forudsat at ovennævnte køretø­
jer er registreret på en kontraherende parts område; 
b) hvis det trækkende køretøj eller lastvognen ikke 
togtransporteres samtidig med påhængsvogn eller 
sættevogn, finder den i stk. 1 omhandlede fritagelse 
anvendelse, forudsat at: 
— trækningen ad landevej på en national vejstrækning 
foretages af et vejkøretøj, der er registreret 
— på den kontraherende parts område, hvor 
indladningsbanegården befinder sig, når det 
drejer sig om den indledende vejstrækning, og 
— på den kontraherende parts område, hvor 
udladningsbanegården befinder sig, når det 
drejer sig om den afsluttende vejstrækning; 
— trækningen ad landevej på en international vejstræk­
ning foretages af et vejkøretøj, der er registreret 
— på den kontraherende parts område, hvor enten 
godsets pålæsningssted eller indladningsbanegår­
den befinder sig, når det drejer sig om den 
indledende vejstrækning, og 
— på den kontraherende parts område, hvor enten 
udladningsbanegården eller godsets udlosnings­
sted befinder sig, når det drejer sig om den 
afsluttende vejstrækning. 
Nr. C 30/4 De Europæiske Fællesskabers Tidende 6. 2. 89 
AFDELING III 
Bevis- og kontroldokument 
Artikel 4 
1. Liberaliseringen af kombineret transport for fremmed 
regning er betinget af, at transportvirksomheden på given 
opfordring fremlægger et fragtbrev som omhandlet i 
artikel 4 ff. i Konventionen om fragtaftaler ved internatio­
nal godsbefordring ad landevej (CMR), eller et andet 
dokument, der mindst skal indeholde følgende oplys­
ninger : 
— afsenders navn og adresse, 
— sted og tidspunkt for overtagelse af godset til transport, 
— sted for levering af godset, 
— transportstrækningen, 
— grænseovergangssteder. 
2. De i stk. 1 nævnte oplysninger skal suppleres med en 
angivelse af indladnings- og udladningsbanegården på 
jernbanestrækningen samt bevis for 
— i forbindelse med den indledende strækning ad landevej, 
at jernbanemyndighederne eller et organ bemyndiget af 
disse har reserveret plads til jernbanetransporten af 
vejkøretøjet, og — for så vidt det kræves af de 
kompetente myndigheder på de kontraherende parters 
områder — at disse myndigheder eller nævnte organ har 
modtaget betaling herfor, 
— i forbindelse med den afsluttende strækning, at 
jernbanetransporten rent faktisk har fundet sted. 
3. Såfremt en påhængsvogn eller en sættevogn, der 
tilhører en virksomhed, som udfører kombineret transport 
for egen regning, på den afsluttende strækning trækkes af et 
trækkende køretøj, som tilhører den virksomhed, der er 
modtager af det transporterede gods, eller en virksomhed, 
der udfører transport for fremmed regning, er denne 
transport fritaget for fremlæggelse af det i stk. 1 omhandle­
de dokument, men der må fremlægges et andet dokument 
som bevis for den strækning, der er udført med jernbane. 
Artikel 5 
Med hensyn til de køretøjer, der er registreret på den 
kontraherende parts område, ændrer denne aftale ikke de 
betingelser for adgang til at udøve erhvervsmæssig 
landevejstransport og for adgang til transportmarkedet, 
der er gældende på hver af de kontraherende parters 
område. 
AFDELING IV 
Almindelige og afsluttende bestemmelser 
Artikel 6 
De kontraherende parter meddeler CEMT's sekretariat — 
der videregiver oplysningerne til de andre kontraherende parter — hvilke kompetente myndigheder de har udpeget, 
samt hvilke foranstaltninger de har truffet med henblik på 
gennemførelsen af denne aftale, bl.a. de særlige omstæn­
digheder, der følger af artikel 3, og bestemmelser 
vedrørende tilrettelæggelse, procedure og kontrolforan­
staltninger. 
Artikel 7 
De kontraherende parters kompetente myndigheder drager 
omsorg for, at transportvirksomhederne overholder de i 
medfør af denne aftale fastsatte bestemmelser, som 
vedrører dem. 
De giver i overensstemmelse med deres respektive lovgiv­
ninger hinanden meddelelse om de overtrædelser af 
bestemmelserne, der begås på deres område af en 
transportvirksomhed, som er etableret på en anden 
kontraherende parts område, og i givet fald om den 
anvendte sanktion. 
Artikel 8 
Denne aftale er bilagt en fortegnelse, der afspejler den 
aktuelle situation med hensyn til ind- og/eller udladnings-
banegårde, og som er baseret på oplysninger fra de 
kontraherende parter. For hver banegård, der anvendes til 
kombineret transport i forbindelse med denne aftale, 
rummer fortegnelsen oplysninger om det udstyr, den råder 
over til omladning af vejkøretøjer. Ethvert projekt, der vil 
føre til ændringer af denne fortegnelse, og som en direkte 
involveret kontraherende part påtænker at gennemføre, 
skal forinden af den kontraherende part meddeles CEMT's 
sekretariat, der underretter de andre kontraherende parter 
herom. 
CEMT's sekretariat rådfører sig regelmæssigt med alle 
kontraherende parters kompetente myndigheder og foreta­
ger på grundlag heraf en ajourføring af ovennævnte 
fortegnelse. 
Artikel 9 
1. Hvis der opstår behov for en drøftelse af, hvorledes 
denne aftale fungerer, af de i henhold til artikel 6 trufne 
foranstaltninger eller af eventuelle meningsforskelle 
vedrørende påtænkte ændringer af den i artikel 8 omhand­
lede fortegnelse over banegårde, kan hver af de kontrahe­
rende parter anmode om, at der indkaldes til et møde 
mellem aftalens parter med henblik på en drøftelse af de 
forskellige løsningsforslag. 
2. Anmodninger om indkaldelse til møde i henhold til 
stk. 1 indgives til CEMT's sekretariat. 
3. CEMT's sekretariat underretter straks de øvrige 
kontraherende parter om den i stk. 2 omhandlede 
anmodning om indkaldelse; medmindre anmodningen om 
indkaldelse trækkes tilbage inden fire uger, fastsætter 
CEMT's sekretariat derefter på det siden sidste plenarmø­
de fungerende formandskabs vegne tid og sted for mødet. 
4. Formandskabet for de i stk. 1 omhandlede møder 
varetages skiftevis af Det Europæiske Økonomiske 
Fællesskab og af en anden kontraherende part, der udpeges 
specielt med henblik herpå. 
6. 2. 89 De Europæiske Fællesskabers Tidende Nr. C 30/5 
Artikel 10 
Bestemmelserne i artikel 3 finder ikke anvendelse i tilfælde 
af, at visse aftaler eller andre ordninger, der måtte være 
indgået mellem to kontraherende parter før eller efter 
denne aftales ikrafttræden, indeholder bestemmelser af 
mere liberal karakter. 
AFDELING V 
Godkendelse eller ratifikation af aftalen 
Artikel 11 
1. Denne aftale er udfærdiget i ét eksemplar på fransk. 
Den deponeres i arkiverne i CEMT's sekretariat, som 
fremsender en bekræftet genpart til hver af de kontraheren­
de parter. 
2. Denne aftale skal godkendes eller ratificeres af de 
kontraherende parter i overensstemmelse med deres egne 
procedurer. Godkendelses- eller ratifikationsinstrumenter-
ne deponeres af de kontraherende parter i CEMT's 
sekretariat. 
3. Ud over de underskrivende kontraherende parter kan 
enhver stat, der er medlem af CEMT i henhold til artikel 4, 
stk. 1, i konferencens protokol, tiltræde denne aftale, efter 
at den er trådt i kraft, i overensstemmelse med den 
pågældende stats egne procedurer. Tiltrædelsesinstrumen­
terne deponeres i CEMT's sekretariat, der giver de andre 
kontraherende parter meddelelse herom. 
4. Denne aftale træder i kraft, når fire kontraherende 
parter, herunder Det Europæiske Økonomiske Fællesskab, 
har godkendt eller ratificeret den, på den første dag i den 
tredje måned efter datoen for deponeringen af godkendel­
ses- eller ratifikationsinstrumentet. 
5. For hver kontraherende part, der godkender, ratifice­
rer eller tiltræder denne aftale efter den i stk. 3 fastsatte 
ikrafttræden, træder aftalen i kraft på den første dag i den 
tredje måned efter datoen for den pågældende kontrahe­
rende parts deponering af sit godkendelses-, ratifikations-
eller tiltrædelsesinstrument i CEMT's sekretariat. 
AFDELING VI 
Aftalens varighed 
Artikel 12 
1. Denne aftale indgås for en periode på fem år fra dens 
ikrafttræden. Medmindre fire kontraherende parter, 
herunder Det Europæiske Økonomiske Fællesskab, opsi­ger aftalen, vil dens gyldighed automatisk blive forlænget 
for nye perioder af fem år. 
2. De kontraherende parter kan hver især med et års 
varsel opsige denne aftale, dels efter dens forlængelse, med 
virkning pr. 1. januar ved samtidig meddelelse herom til de 
øvrige kontraherende parter gennem CEMT's sekretariat. 
Aftalen kan dog ikke opsiges inden for de første tre år fra 
den i artikel 11, stk. 4, omhandlede ikrafttræden. 
Artikel 13 
1. Når denne aftale har været i kraft i tre år på de i 
artikel 11 anførte betingelser, kan enhver kontraherende 
part anmode om indkaldelse af en konference med henblik 
på en revision af aftalen ved en meddelelse til CEMT's 
sekretariat, som straks underretter de øvrige kontraheren­
de parter om anmodningen, fastsætter tid og sted for 
konferencen i forståelse med parterne og indkalder til 
denne konference så hurtigt som muligt. For så vidt angår 
formandskabet på disse konferencer, finder bestemmelser­
ne i artikel 9, stk. 4, tilsvarende anvendelse. 
2. For så vidt angår godkendelse eller ratifikation af den 
revision af aftalen, der er opnået enighed om mellem de 
kontraherende parter, samt den reviderede aftales ikraft­
træden, anvendes bestemmelserne i artikel 11. 
Til bekræftelse heraf har undertegnede befuldmægtigede 
underskrevet denne aftale. 
Udfærdiget i..., (dato) 
For Rådet for de Europæiske Fællesskaber 
For regeringen for republikken Finland 
For regeringen for kongeriget Norge 
For regeringen for kongeriget Sverige 
For Det Schweiziske Forbundsråd 
For nationalforsamlingens føderale eksekutivråd i den 
socialistiske føderative republik Jugoslavien 
Nr. C 30/6 De Europæiske Fællesskabers Tidende 6. 2. 89 
PROTOKOL 
vedrørende anvendelsen af artikel 3, stk. 2, litra b), inden for Det Europæiske Økonomiske 
Fællesskabs område 
1. De kontraherende parter tager til efterretning, at for så vidt angår EØF, gælder følgende 
betingelser for anvendelsen af de liberaliseringsforanstaltninger, der er fastlagt i aftalens 
artikel 3, stk. 2, litra b): 
— på en national vejstrækning foretages trækningen ad landevej af et vejkøretøj, der er 
registreret 
— i det land, hvor indladningsbanegården befinder sig, når det drejer sig om den indledende 
vejstrækning, og 
— i det land, hvor udladningsbanegården befinder sig, når det drejer sig om den afsluttende 
vejstrækning; 
— på en international vejstrækning skal trækningen ad landevej foretages af et vejkøretøj, der 
er registreret 
— i det land, hvor enten godsets pålæsningssted eller indladningsbanegården befinder sig, 
når det drejer sig om den indledende vejstrækning, og 
— i det land, hvor enten godsets udlosningssted eller udladningsbanegården befinder sig, 
når det drejer sig om den afsluttende vejstrækning. 
2. Et vejkøretøj, der er registreret i en af Det Europæiske Økonomiske Fællesskabs medlemsstater, 
og som i kraft af fællesskabsbestemmelserne er berettiget til at udføre den indledende eller 
afsluttende transport ad landevej i medlemsstaterne, som omhandlet i denne protokols stk. 1, 
anses for at opfylde de i nævnte stykke fastsatte betingelser. 
PROTOKOL 
vedrørende ordningen for kombineret transport til og fra samt i transit gennem Jugoslavien 
De kontraherende parter: 
— som tager i betragtning, hvilke betingelser der i øjeblikket eksisterer for kombineret transport 
på trafikforbindelserne mellem Jugoslavien og Det Europæiske Økonomiske Fællesskab samt i 
transit gennem førstnævnte land, 
— har vedtaget følgende bestemmelser, der er knyttet som bilag til aftalen: 
1. Som undtagelse fra de i aftalens artikel 3 omhandlede bestemmelser fritages de indledende 
og afsluttende vejstrækninger, der tilbagelægges på jugoslavisk område til og fra banegården 
i Ljubljana, for enhver kontingent- eller tilladelsesordning inden for grænserne af det 
område, der er angivet på vedlagte kort, som udgør en integrerende del af denne protokol. 
2. De i ovenstående stykke omhandlede indledende og afsluttende vejstrækninger begrænses til 
et givet vogntogs tur frem og tilbage mellem to fortløbende transporter ad jernbane. 
3. De indledende og afsluttende vejstrækninger, der tilbagelægges på jugoslavisk område uden 
for det område, der er fastlagt på vedlagte kort, er underkastet en kontingent- og 
tilladelsesordning i henhold til de jugoslaviske bestemmelser eller i henhold til de bilaterale 
aftaler, som Jugoslavien måtte indgå. 
4. De i denne protokol indeholdte begrænsninger vedrører ikke containertransport, som 
fastlagt i aftalens artikel 2. 
6. 2. 89 De Europæiske  Fællesskabers  Tidende Nr. C 30/7 
LIBERALISERINGSOMRÅDE  OMKRING  BANEGÅRDEN  I LJUBLJANA 
(NB:  Trafikforbindelserne  Ilirska-Bistrica-Rijeka  og Razdrto-Koper  er af foreløbig  karakter,  idet  man  afventer  færdiggørelsen 
af jernbanelinjen  med  henblik  på transport  af vejkøretøjer) 
3 
\ 
I ?5.' 
Nr. C 30/8 De Europæiske Fællesskabers Tidende 6. 2. 89 
SLUTAKT 
De befuldmægtigede for: 
RÅDET FOR DE EUROPÆISKE FÆLLESSKABER, 
REGERINGEN FOR REPUBLIKKEN FINLAND, 
REGERINGEN FOR KONGERIGET NORGE, 
REGERINGEN FOR KONGERIGET SVERIGE, 
DET SCHWEIZISKE FORBUNDSRÅD, 
NATIONALFORSAMLINGENS FØDERALE EKSEKUTIVRÅD I DEN SOCIALISTISKE FØDERATIVE 
REPUBLIK JUGOSLAVIEN, 
Forsamlet i..., den ... 
med henblik på undertegnelsen af aftalen om international kombineret godstransport jernbane/ 
landevej (ATC) har samtidig med undertegnelsen af denne aftale taget følgende erklæringer, der er 
bilagt nærværende slutakt, til efterretning og godkendt dem: 
1. Fælleserklæring om grænseoverskridende samarbejde på området for kombineret transport. 
2. Fælleserklæring om den forpligtelse, der pålægges Den Europæiske Transportkonference. 
3. Fælleserklæring om protokollen vedrørende anvendelsen af artikel 3, stk. 2, litra b), inden for 
Det Europæiske Økonomiske Fællesskabs område. 
4. Det Schweiziske Forbundsråds erklæring om protokollen vedrørende anvendelsen af artikel 3, 
stk. 2, litra b), inden for Det Europæiske Økonomiske Fællesskabs område. 
Udfærdiget i... (dato) 
For Rådet for De Europæiske Fællesskaber 
For regeringen for republikken Finland 
For regeringen for kongeriget Norge 
For regeringen for kongeriget Sverige 
For Det Schweiziske Forbundsråd 
For nationalforsamlingens føderale eksekutivråd i den socialistiske føderative republik Jugoslavien 
FÆLLESERKLÆRING 
om grænseoverskridende samarbejde på området for kombineret transport 
I aftalens ånd og ud fra en bestræbelse for at rationalisere og fremme kombineret transport, 
rådfører de berørte stater sig med hinanden vedrørende bygge- og anlægsprojekter med henblik på 
6. 2. 89 De Europæiske Fællesskabers Tidende Nr. C 30/9 
etablering af nye banegårde, der i forbindelse med den internationale kombinerede transport 
jernbane/landevej vil kunne muliggøre grænsepassage ad landevej. Hvis en stat, der er berørt heraf, 
er en af Det Europæiske Økonomiske Fællesskabs medlemsstater, indbydes der også en 
repræsentant for Fællesskabet til at deltage i ovennævnte samråd. 
FÆLLESERKLÆRING 
om den forpligtelse, der pålægges Den Europæiske Transportministerkonference 
De kontraherende parter på den ene side og generalsekretæren for Den Europæiske 
Transportministerkonference på den anden side er enige om, at konferencens sekretariat fremover 
varetager de opgaver, konferencen har fået pålagt i medfør af denne aftale. 
FÆLLESERKLÆRING 
om protokollen vedrørende anvendelsen af artikel 3, stk. 2, litra b), inden for Det Europæiske 
Økonomiske Fællesskabs område 
De kontraherende parter erklærer hermed, at de på opfordring af én af parterne vil være rede til at 
undersøge virkningen af Fællesskabets bestemmelser vedrørende fri udveksling af tjenesteydelser 
på transportområdet på anvendelsen af denne aftale, og i givet fald undersøge nødvendigheden af at 
vedtage visse foranstaltninger i overensstemmelse med den i artikel 13 omhandlede procedure. 
ERKLÆRING 
fra Det Schweiziske Forbundsråd om protokollen vedrørende anvendelsen af artikel 3, stk. 2, 
litra b), inden for Det Europæiske Økonomiske Fællesskabs område 
»I forbindelse med denne aftale går Det Schweiziske Forbundsråd ud fra, at formålet med 
protokollen vedrørende anvendelsen af artikel 3, stk. 2, litra b), inden for Det Europæiske 
Økonomiske Fællesskabs område alene er at give Rådet for De Europæiske Fællesskaber mulighed 
for at indføre en overgangsfase, inden artikel 3, stk. 2, litra b), kan anvendes i fuld udstrækning.« 
BILAG 
FORTEGNELSE OVER STATIONER (*) 
i1) Se side 11 i denne Tidende.